Foto: The Newcastle Herald Bag‘dodda noma’lum snayperlar 4 kishini otib o‘ldirdi. Bu haqda “Rudau” telekanali xabar berdi. Telekanal ma’lumotlariga ko‘ra, qurbonlardan 2 nafari kuch tuzilmalari xodimlari, yana 2 nafari namoyishchilar bo‘lgan. Ta’kidlanishicha, Bag‘doddagi tartibsizliklarda umumiy hisobda 42 kishi halok bo‘lgan. Jarohatlanganlar soni 2 mingga yaqinni tashkil qilmoqda. Hozirda Iroqda internetga kirish to‘silgan, komendantlik soati kiritilgan. 4 oktyabrda namoyishchilarga Iroq bosh vaziri Odil Abdul Mahdiy murojaat qilib, ularni tarqalishga chaqirgan. Shuningdek, shialar diniy rahnamosi oyatulloh Ali as-Sistaniy ham chiqish qilib, mamlakat rahbariyatini tanqid qilgan va tartibsizliklarni tugatishga chaqirgan.